text: झारखंड के मुख्यमंत्री रघुवर दास ने जमशेदपुर की एक नाबालिग लड़की के साथ दुष्कर्म और वीडियो बनाकर उसे ब्लैकमेल करने के आरोपों की सीआईडी जांच का आदेश दिया है. सूचना भवन स्थित जनसंवाद केंद्र में ‘सीधी बात’ कार्यक्रम के दौरान पीड़िता ने मुख्यमंत्री के समक्ष आपबीती सुनाते हुए आरोप लगाया था कि जमशेदपुर के इंद्रपाल सैनी, शिवकुमार महतो एवं श्रीकांत के अलावा एमजीएम थाना प्रभारी इमदाद अंसारी एवं पुलिस उपाधीक्षक अजय केरकेट्टा ने उसका बलात्कार किया.